ಭೂವಿಜ್ಞಾನ ಸಚಿವಾಲಯ
2022ರ ವರ್ಷಾಂತ್ಯದ ವಿಮರ್ಶೆ : ಭೂ ವಿಜ್ಞಾನ ಸಚಿವಾಲಯ
2022ರಲ್ಲಿ ಪ್ರಮುಖ ಸಾಧನೆಗಳು:
1. 2022ರಲ್ಲಿ ಚೆನ್ನೈ, ಲೇಹ್, ಅಯಾನಗರ್ , ಮುಂಬೈ, ಸುರ್ಕಂಡಾ ದೇವಿ  ಮತ್ತು ಬನಿಹಾಲ್ ಟಾಪ್  ಗಳಲ್ಲಿ ಆರು ಡಾಪ್ಲರ್ ವೆದರ್ ರಾಡಾರ್ ಗಳನ್ನು  ನಿಯೋಜಿಸಲಾಗಿದ್ದು, ಒಟ್ಟು ಡಿ.ಡಬ್ಲ್ಯು.ಆರ್.ಗಳ ಸಂಖ್ಯೆ 35ಕ್ಕೆ ಏರಿದೆ.
2. 2021ರಲ್ಲಿ ವಾರ್ಷಿಕ ಸರಾಸರಿ ಚಂಡಮಾರುತ ಜಾಡಿನ ಮುನ್ಸೂಚನೆ ದೋಷಗಳು ಕ್ರಮವಾಗಿ 24, 48 ಮತ್ತು 72 ಗಂಟೆಗಳವರೆಗೆ ಕ್ರಮವಾಗಿ 60 ಕಿ.ಮೀ, 93 ಕಿ.ಮೀ ಮತ್ತು 164 ಕಿ.ಮೀ. ಆಗಿವೆ. 2016-2020ರ ದತ್ತಾಂಶದ ಆಧಾರದ ಮೇಲೆ ಕಳೆದ ಐದು ವರ್ಷಗಳ ಸರಾಸರಿ 77, 117 ಮತ್ತು 159 ಕಿ.ಮೀ.ಗಳಾಗಿತ್ತು.
3. ಕಳೆದ ಐದು ವರ್ಷಗಳಲ್ಲಿ ಐದು ದಿನಗಳ ಲೀಡ್ ಅವಧಿಯಲ್ಲಿ ತೀವ್ರ ಹವಾಮಾನ  ಮುನ್ಸೂಚನೆಯಲ್ಲಿ 40-50% ಸುಧಾರಣೆ ಕಂಡುಬಂದಿದೆ.
4. ಪ್ರಸ್ತುತ ಹವಾಮಾನ ಪರಿಸ್ಥಿತಿ ಕೇಂದ್ರಗಳ ಸಂಖ್ಯೆ 2021ರಲ್ಲಿದ್ದ 1089ರಿಂದ, 2022ರಲ್ಲಿ, ಇಲ್ಲಿಯವರೆಗೆ 1124ಕ್ಕೆ ಹೆಚ್ಚಿದೆ. ನಗರ ಮುನ್ಸೂಚನಾ ಕೇಂದ್ರಗಳ ಸಂಖ್ಯೆ 2021ರಲ್ಲಿದ್ದ 1069ರಿಂದ 2022ರಲ್ಲಿ 1181ಕ್ಕೆ ಏರಿದೆ.
5. ಬಾಂಗ್ಲಾದೇಶ, ಭೂತಾನ್, ಭಾರತ, ನೇಪಾಳ ಮತ್ತು ಶ್ರೀಲಂಕಾಗಳಿಗೆ ಹಠಾತ್ ಪ್ರವಾಹ ಮಾರ್ಗದರ್ಶನವನ್ನು ಒದಗಿಸಲು ದಕ್ಷಿಣ ಏಷ್ಯಾ ಫ್ಲ್ಯಾಶ್ ಫ್ಲಡ್ ಗೈಡೆನ್ಸ್ ಸಿಸ್ಟಮ್ ನ ವಿಸ್ತರಣೆ. ಎಸ್.ಎ.ಎಫ್.ಎಫ್.ಜಿ.ಎಸ್, 4x4 ಕಿ.ಮೀ ಹೆಚ್ಚಿನ ರೆಸಲ್ಯೂಶನ್ ಅನ್ನು ಹೊಂದಿದ್ದು, ಭಾರತೀಯ ಪ್ರದೇಶದಾದ್ಯಂತ 30,000 ಜಲಾನಯನ ಪ್ರದೇಶಗಳನ್ನು ಒಳಗೊಂಡಿದೆ. ಇದು ಮುಂದಿನ 6 ಮತ್ತು 24 ಗಂಟೆಗಳ ಕಾಲ ಕ್ರಮದಲ್ಲಿ ಹಠಾತ್ ಪ್ರವಾಹ ಬೆದರಿಕೆ ಮತ್ತು ಅಪಾಯವನ್ನು ಕಂಡುಹಿಡಿಯುವ ಸಾಮರ್ಥ್ಯವನ್ನು ಹೊಂದಿದೆ.
6. ವಾಯು ಗುಣಮಟ್ಟಕ್ಕಾಗಿ ನಿರ್ಧಾರ ಬೆಂಬಲ ವ್ಯವಸ್ಥೆ  ಯೊಂದಿಗೆ ಸಂಯೋಜಿಸಲಾದ ಅತ್ಯಂತ ಹೆಚ್ಚಿನ ರೆಸಲ್ಯೂಶನ್  ವಾಯು ಗುಣಮಟ್ಟ ಆರಂಭಿಕ ಎಚ್ಚರಿಕಾ ವ್ಯವಸ್ಥೆ  ಅನ್ನು ಅಭಿವೃದ್ಧಿಪಡಿಸಲಾಗಿದೆ. ಇದು ತೀವ್ರ ಮಾಲಿನ್ಯದ ಘಟನೆಗಳನ್ನು ಊಹಿಸುವಲ್ಲಿ 88% ನಿಖರತೆಯನ್ನು ತೋರಿಸುತ್ತದೆ. ಈ ನಿಖರತೆಯು ಪ್ರಪಂಚದಾದ್ಯಂತ ಲಭ್ಯವಿರುವ ಈ ರೀತಿಯ ವ್ಯವಸ್ಥೆಗೆ ಲಭ್ಯವಿರುವ ಅಂದಾಜಿಗಿಂತ ತುಂಬಾ ಹೆಚ್ಚಾಗಿದೆ. ಈ ಆರಂಭಿಕ ಎಚ್ಚರಿಕೆ ವ್ಯವಸ್ಥೆಯು ಈ ಕೆಳಗಿನವುಗಳನ್ನು ಒದಗಿಸುತ್ತದೆ:  ದೆಹಲಿ ಪ್ರದೇಶದಲ್ಲಿ ಗಾಳಿಯ ಗುಣಮಟ್ಟ ಮತ್ತು ಗೋಚರತೆಯ ನೈಜ-ಸಮಯದ ಅವಲೋಕನಗಳು ಮತ್ತು ಧೂಳಿನ ಕಣಗಳಿಂದ ಉಂಟಾಗುವ ಧೂಳಿನಂತಹ ನೈಸರ್ಗಿಕ ಏರೋಸಾಲ್, ಬೆಂಕಿ ಮಾಹಿತಿ, ಉಪಗ್ರಹ ಎಒಡಿಗಳ ಬಗ್ಗೆ ವಿವರಗಳು;  ಅತ್ಯಾಧುನಿಕ ವಾತಾವರಣದಲ್ಲಿ ರಸಾಯನಶಾಸ್ತ್ರದ ಸಾರಿಗೆ ಮಾದರಿಗಳ ಆಧಾರದ ಮೇಲೆ ವಾಯು ಮಾಲಿನ್ಯಕಾರಕಗಳ ಊಹಾ ಮಾಹಿತಿ;  ಎಚ್ಚರಿಕೆ ಸಂದೇಶಗಳು, ಅಪಾಯ ಸೂಚಕಗಳು ಮತ್ತು ಬುಲೆಟಿನ್ ಗಳು; ಮತ್ತು  ದೆಹಲಿಯ ವಾಯು ಗುಣಮಟ್ಟಕ್ಕೆ ಸ್ಥಾನೀಕವಲ್ಲದ ಬೆಂಕಿ ಹೊರಸೂಸುವಿಕೆಯ ಕೊಡುಗೆಯ ಮುನ್ಸೂಚನೆ. ರಾಷ್ಟ್ರೀಯ ರಾಜಧಾನಿ ಮತ್ತು ಅಕ್ಕ-ಪಕ್ಕದ ಪ್ರದೇಶಗಳಲ್ಲಿ ವಾಯು ಗುಣಮಟ್ಟ ನಿರ್ವಹಣಾ ಆಯೋಗ  ಎಂಬ ಶಾಸನಬದ್ಧ ಸಂಸ್ಥೆಯು, ಎ.ಕ್ಯೂ.ಇ.ಡಬ್ಲ್ಯೂ.ಎಸ್. ಮತ್ತು ಡಿ.ಎಸ್.ಎಸ್.ಅನ್ನು ವ್ಯಾಪಕವಾಗಿ ಬಳಸಿದೆ.
7. ಹೊಸದಾಗಿ ಸ್ಥಾಪಿಸಲಾದ 200 ಜಿಲ್ಲಾ ಕೃಷಿ ಹವಾಮಾನ ಘಟಕಗಳ ಕೃಷಿ ವಿಜ್ಞಾನ ಕೇಂದ್ರದ ಆವರಣದಲ್ಲಿ ಕೃಷಿ ಸ್ವಯಂಚಾಲಿತ ಹವಾಮಾನ ಕೇಂದ್ರವನ್ನು ಸ್ಥಾಪಿಸಲಾಗಿದೆ. ಸಾಂಪ್ರದಾಯಿಕ ಸಂವೇದಕಗಳಲ್ಲದೆ, ಈ ಸ್ವಯಂಚಾಲಿತ ಹವಾಮಾನ ಕೇಂದ್ರಗಳು ಮಣ್ಣಿನ ತೇವಾಂಶ ಮತ್ತು ಮಣ್ಣಿನ ತಾಪಮಾನ ಸಂವೇದಕಗಳನ್ನು ಸಹ ಹೊಂದಿವೆ. ದೇಶದ ಸುಮಾರು 360 ಜಿಲ್ಲೆಗಳಲ್ಲಿರವ ಸುಮಾರು 3126 ಬ್ಲಾಕ್ ಗಳಿಗೆ ಬ್ಲಾಕ್ ಮಟ್ಟದ ಅಗ್ರೋಮೆಟ್ ಸಲಹೆಗಳನ್ನು ನೀಡಲಾಗಿದೆ.
8. ಪಶ್ಚಿಮ ಬಂಗಾಳ, ಒಡಿಶಾ ಮತ್ತು ಆಂಧ್ರಪ್ರದೇಶಗಳಲ್ಲಿನ ರಾಜ್ಯ ವಿಪತ್ತು ನಿರ್ವಹಣಾ ಪ್ರಾಧಿಕಾರಗಳು  ಚಂಡಮಾರುತದ ಎಚ್ಚರಿಕೆ ಸಂದೇಶಗಳನ್ನು ಪ್ರಸಾರ ಮಾಡಲು ಸಾಮಾನ್ಯ ಎಚ್ಚರಿಕಾ ಪ್ರೋಟೋಕಾಲ್ ಗಳನ್ನು  ವ್ಯಾಪಕವಾಗಿ ಬಳಸಿವೆ. ನಿವಾಸಿಗಳನ್ನು ಎಚ್ಚರಿಸಲು ಸ್ಥಳೀಯ ಭಾಷೆಗಳಲ್ಲಿ ಒಟ್ಟು 6 ಕೋಟಿಗೂ ಹೆಚ್ಚು ಭಾರಿ ಮೊತ್ತದ ಎಸ್ಎಂಎಸ್ / ಸಂದೇಶಗಳನ್ನು ಕಳುಹಿಸಲಾಗಿದೆ.
9. ಜಿಲ್ಲಾ ಮತ್ತು ನಗರ ಮಟ್ಟದಲ್ಲಿನ ಎಲ್ಲಾ ತೀವ್ರ ಹವಾಮಾನ ಘಟನೆಗಳಿಗೆ ಒಡ್ಡಿಕೊಳ್ಳುವಿಕೆ ಮತ್ತು ದುರ್ಬಲತೆಯ ನಿಯತಾಂಕಗಳು ಮತ್ತು ಸೂಚಿತ ಪ್ರತಿಕ್ರಿಯಾ ಕ್ರಮಗಳ ಸೇರ್ಪಡೆಯೊಂದಿಗೆ ಪರಿಣಾಮ ಆಧಾರಿತ ಮುನ್ಸೂಚನೆಯನ್ನು  ನೀಡಲಾಗುತ್ತಿದೆ.
10. ಮೋಡಗಳು, ವಿಕಿರಣ, ಮಳೆ, ಚಲನಶಾಸ್ತ್ರ ಮತ್ತು ಭೂ-ಮೇಲ್ಮೈ ನಿಯತಾಂಕಗಳ ಸುಧಾರಿತ ಅಳತೆಗಳನ್ನು ಪ್ರಮುಖ ಮಾನ್ಸೂನ್ ವಲಯದಲ್ಲಿ ಅನುಷ್ಠಾನಗೊಳಿಸುವ ಮೂಲಕ ಹವಾಮಾನ ಮತ್ತು ಹವಾಮಾನ ಮಾದರಿಗಳಲ್ಲಿ ನಿಯತಾಂಕೀಕರಣ ಯೋಜನೆಗಳನ್ನು ಅಭಿವೃದ್ಧಿಪಡಿಸಲು ಮತ್ತು ಪರೀಕ್ಷಿಸಲು, ಮಧ್ಯಪ್ರದೇಶದ ಸೆಹೋರ್ ಜಿಲ್ಲೆಯ ಸಿಲ್ಕ್ಹೆಡಾ ಗ್ರಾಮದ 100 ಎಕರೆ ಭೂಮಿಯಲ್ಲಿ ಅಟ್ಮಾಸ್ಫಿಯರ್ ರಿಸರ್ಚ್ ಟೆಸ್ಟ್ ಬೆಡ್  ಸೌಲಭ್ಯವನ್ನು ಸ್ಥಾಪಿಸಲಾಗಿದೆ. ಈ ಸೌಲಭ್ಯವು ಪ್ರಮುಖ ವಾತಾವರಣದ ಈ ಕೆಳಗೆ ಸೂಚಿಸಿರುವ ಪ್ರಕ್ರಿಯೆಗಳನ್ನು ವಿಶೇಷವಾಗಿ ಅಧ್ಯಯನ ಮಾಡುತ್ತದೆ:  ಮೋಡಗಳು ಮತ್ತು ಸಂವಹನ;  ಭೂ-ವಾತಾವರಣದ ಪರಸ್ಪರ ಕ್ರಿಯೆಗಳು;  ಏರೋಸಾಲ್ ಮತ್ತು ವಿಕಿರಣ; ಮತ್ತು  ಪ್ರಮುಖ ಮಾನ್ಸೂನ್ ವಲಯದಲ್ಲಿ ಮೋಡಗಳು, ವಿಕಿರಣ, ಮಳೆ, ಡೈನಾಮಿಕ್ಸ್ ಮತ್ತು ಭೂ-ಮೇಲ್ಮೈ ನಿಯತಾಂಕಗಳ ಸುಧಾರಿತ ಅಳತೆಗಳನ್ನು ಅನುಷ್ಠಾನಗೊಳಿಸುವ ಮೂಲಕ ಹವಾಮಾನ ಮತ್ತು ಹವಾಮಾನ ಮಾದರಿಗಳಲ್ಲಿ ನಿಯತಾಂಕೀಕರಣ ಯೋಜನೆಗಳನ್ನು ಅಭಿವೃದ್ಧಿಪಡಿಸಲು ಮತ್ತು ಪರೀಕ್ಷಿಸಲು ಗುಡುಗು ಮಿಂಚುಗಳು.
11. ಮಧ್ಯಮ ಶ್ರೇಣಿಯ ಹವಾಮಾನ ಮುನ್ಸೂಚನಾ ದತ್ತಾಂಶ ಸಂಯೋಜನೆಗಾಗಿ ರಾಷ್ಟ್ರೀಯ ಕೇಂದ್ರ  ವ್ಯವಸ್ಥೆಯು ತನ್ನ ಮುನ್ಸೂಚನೆಯ ಗುಣಮಟ್ಟವನ್ನು ಸುಧಾರಿಸುವ ಪ್ರಯತ್ನದಲ್ಲಿ ಹೊಸ ಅವಲೋಕನಗಳನ್ನು ಸೇರಿಸಲು ನಿರಂತರ ಪ್ರಯತ್ನಗಳನ್ನು ನಡೆಸುತ್ತಿದೆ. ಈ ದಿಶೆಯಲ್ಲಿ, ಎರಡು ಭಾರತೀಯ ಕೇಂದ್ರಗಳಿಂದ ಹೈ-ರೆಸಲ್ಯೂಶನ್ ಚಿತ್ರ ಪ್ರಸರಣ  ದತ್ತಾಂಶ, ಜಪಾನಿನ ಇಂಟಿಗ್ರಲ್ ಪ್ರೆಸಿಪಿಟಬಲ್ ವಾಟರ್  ಮತ್ತು ಮೊದಲ ಬಾರಿಗೆ ವಾಣಿಜ್ಯ ಉಪಗ್ರಹ ಆಪರೇಟರ್ ಗಳಿಂದ ಉಪಗ್ರಹ ವೀಕ್ಷಣೆಗಳಾದ ಸ್ಪೈರ್ ನ ಜಿಯೋ-ಆಪ್ಟಿಕ್ಸ್  ಅವಲೋಕನಗಳನ್ನು ಈ ವರ್ಷದಿಂದ ಏಕೀಕರಣದಲ್ಲಿ ಬಳಸಲಾಗಿದೆ.
12. ಹೊಸ ವಿಲೀನಿತ ಮಳೆ ಉತ್ಪನ್ನವಾದ - ಮಲ್ಟಿ-ಎನ್ಸೆಂಬಲ್ ರೇನ್ ಫಾಲ್ ಅನಾಲಿಸಿಸ್  ಅನ್ನು ಸಂಶೋಧನಾ ಹಂತದಲ್ಲಿ ಅಭಿವೃದ್ಧಿಪಡಿಸಲಾಗಿದೆ. ಈ ಉತ್ಪನ್ನವು 4 ಕಿ.ಮೀ.ಗಳ ಪ್ರಾದೇಶಿಕ ರೆಸಲ್ಯೂಶನ್ ಅನ್ನು ಹೊಂದಿದ್ದು ತಾತ್ಕಾಲಿಕ ರೆಸಲ್ಯೂಶನ್ 1 ಗಂಟೆ ಮತ್ತು ಜಿ.ಪಿ.ಎಂ.-ಐ.ಎಂ.ಇ.ಆರ್.ಜಿ., ಜಿ.ಎಸ್.ಎಂ.ಎ.ಪಿ., ಇನ್ಸಾಟ್ ಮತ್ತು ಭಾರತೀಯ ರಾಡಾರ್ ನೆಟ್ ವರ್ಕ್ ನಿಂದ ಉಪಗ್ರಹ ರೇನ್ ಫಾಲ್ ಉತ್ಪನ್ನಗಳನ್ನು ಒಳಗೊಂಡಿದೆ.
13. ಅಲ್ಪ ಪ್ರಮಾಣದ ಹವಾಮಾನ ವೈಪರೀತ್ಯದ ಮುನ್ಸೂಚನೆಯನ್ನು ಸುಧಾರಿಸಲು 6 ಕಿ.ಮೀ ಸಮತಲ ರೆಸಲ್ಯೂಶನ್ ಹೊಂದಿರುವ ಹೈ-ರೆಸಲ್ಯೂಶನ್ ಗ್ಲೋಬಲ್ ಮುನ್ಸೂಚನಾ ಮಾದರಿಯ  ಪ್ರಾಯೋಗಿಕ ಆವೃತ್ತಿಯನ್ನು ಜಾರಿಗೆ ತರಲಾಗಿದೆ. ತ್ರಿಕೋನಾಕೃತಿಯ ಘನ ಆಕ್ಟಾಹೆಡ್ರಲ್  ಗ್ರಿಡ್ ಅನ್ನು ಬಳಸುವ ಮೂಲಕ ವೈಜ್ಞಾನಿಕ ಕಾರ್ಯತಂತ್ರವನ್ನು ಅಳವಡಿಸಿಕೊಳ್ಳಲಾಗುತ್ತದೆ. ಇದು ತುಂಬಾ ಸ್ಕೇಲೆಬಲ್ ಆಗಿದೆ. ಸಂಪೂರ್ಣ ಪ್ರಮಾಣೀಕರಣ ಮತ್ತು ಕಾರ್ಯಕ್ಷಮತೆಯ ಮೌಲ್ಯಮಾಪನದ ನಂತರ, ಈ ಮಾದರಿಯನ್ನು ಕಾರ್ಯಾಚರಣೆಯ ಅನುಷ್ಠಾನಕ್ಕಾಗಿ ಭಾರತೀಯ ಹವಾಮಾನ ಇಲಾಖೆಗೆ ಹಸ್ತಾಂತರಿಸಲಾಗುವುದು.
14. ಪ್ರಾದೇಶಿಕ ಏಕೀಕೃತ ಮಾದರಿಯ  ಹೊಸ ಆವೃತ್ತಿಯನ್ನು 1.5 ಕಿ.ಮೀ ಮತ್ತು 4 ಕಿ.ಮೀ ರೆಸಲ್ಯೂಶನ್ ಗಳಲ್ಲಿ ಜಾರಿಗೆ ತರಲಾಯಿತು. ಉನ್ನತೀಕರಣವು ಸುಧಾರಿತ ಮೈಕ್ರೋಫಿಸಿಕ್ಸ್ ನಂತಹ ಕೆಲವು ಹೊಸ ಸಾಮರ್ಥ್ಯಗಳನ್ನು ಹೆಚ್ಚು ಸಂವಾದಾತ್ಮಕ ಕ್ಲೌಡ್-ಏರೋಸಾಲ್ ಪ್ರಕ್ರಿಯೆಗಳು ಮತ್ತು ಗಡಿ ಪದರದ ಮೇಲ್ಭಾಗದಲ್ಲಿ ಸುಧಾರಿತ ಎನ್ ಟ್ರೇನ್ ಮೆಂಟ್ ಗೆ ಕಾರಣವಾಗುವ ಕ್ಲೌಡ್ ಜನರೇಷನ್ ಸ್ಕೀಮ್ ಅನ್ನು ಒಳಗೊಂಡಿದೆ. ಮಿಂಚಿನ ನಿಯತಾಂಕೀಕರಣ ಯೋಜನೆಯನ್ನು ಭಾರತದ ಮೇಲೆ ವರ್ಧಿತ ಮಿಂಚಿನ ಮುನ್ಸೂಚನೆ ಸಾಮರ್ಥ್ಯಕ್ಕಾಗಿ ವ್ಯಾಪ್ತಿ ಮತ್ತು ತೀವ್ರ ಹವಾಮಾನ ಸಂಕೇತಗಳನ್ನು ಸುಧಾರಿಸಲು ಮರು-ಟ್ಯೂನ್ ಮಾಡಲಾಯಿತು.
15. ವಿದ್ಯುತ್ ಹವಾಮಾನ ಸಂಶೋಧನೆ ಮತ್ತು ಮುನ್ಸೂಚನಾ ಮಾದರಿಯನ್ನು ಕಾರ್ಯರೂಪಕ್ಕೆ ತರಲಾಗಿದೆ. ಪ್ರಸ್ತುತ ಮೂರು ವಿಭಿನ್ನ ಉತ್ಪನ್ನಗಳನ್ನು  ಮುನ್ಸೂಚಕರ ರೀತಿಯ ಪ್ರತಿಕ್ರಿಯೆಗಾಗಿ ಪ್ರಾಯೋಗಿಕ ಆಧಾರದ ಮೇಲೆ ಇದನ್ನು ಉಪಯೋಗಿಸಲಾಗುತ್ತಿದೆ.
16. ಇನ್ಕೋಯಿಸ್ ಆಂತರಿಕ ಕಾರ್ಯಾಚರಣೆ ಸಲಹಾ ಸೇವೆಗಳನ್ನು ಪೂರೈಸಲು ಮತ್ತು ಎ.ವಿ.ಎಚ್.ಆರ್.ಆರ್.  , ವಿಸಿಬಲ್ ಇನ್ ಫ್ರಾರೆಡ್ ಇಮೇಜಿಂಗ್ ರೇಡಿಯೋಮೀಟರ್ ಸೂಟ್ , ಮೋದಿಸ್  ಮತ್ತು ಒಸಿಎಂ  ಸಂವೇದಕಗಳಿಂದ ಡೇಟಾವನ್ನು ಪಡೆಯಲು ಮೂರು ಗ್ರೌಂಡ್ ಸ್ಟೇಷನ್ ಗಳನ್ನು ಸ್ಥಾಪಿಸಿತು.
17. ಭಾರತದ ಕರಾವಳಿಯುದ್ದಕ್ಕೂ ಕೊಚ್ಚಿ ಮತ್ತು ವಿಶಾಖಪಟ್ಟಣಂನಲ್ಲಿ ಸ್ವಾಯತ್ತ ಕರಾವಳಿ ನೀರಿನ ಗುಣಮಟ್ಟ "ಕರಾವಳಿ ವೀಕ್ಷಣಾಲಯಗಳನ್ನು" ಮೇ 2022ರಲ್ಲಿ ಸ್ಥಾಪಿಸಲಾಯಿತು. ಈ ವೀಕ್ಷಣಾಲಯಗಳನ್ನು ಸುಮಾರು 30 ಮೀ ನೀರಿನ ಆಳ ಮತ್ತು 6-8 ಕಿ.ಮೀ. ಅಂತರದಲ್ಲಿ ನಿಯೋಜಿಸಲಾಗಿದ್ದು, ಇವು ಭೌತಿಕ  ಮತ್ತು ನೀರಿನ ಗುಣಮಟ್ಟ  ನಿಯತಾಂಕಗಳಿಗೆ ಅನೇಕ ಸಂವೇದಕಗಳನ್ನು ಹೊಂದಿವೆ. ಕರಾವಳಿಯ ನೀರಿನ ಗುಣಮಟ್ಟವನ್ನು ಮೌಲ್ಯಮಾಪನ ಮಾಡಲು ಫೆಬ್ರವರಿ 2022ರಿಂದ ಏಪ್ರಿಲ್ 2022ರವರೆಗೆ ಪಶ್ಚಿಮ ಬಂಗಾಳದಿಂದ ಗೋವಾಕ್ಕೆ ಎರಡು ನಾವೆಗಳನ್ನು ಚಲಾಯಿಸಲಾಗಿದೆ.
18. ಕರಾವಳಿ ನಿರ್ವಹಣಾ ಅಧ್ಯಯನದ ಒಂದು ಭಾಗವಾಗಿ, ಇಡೀ ಭಾರತೀಯ ಕರಾವಳಿಗೆ ಪ್ರಮಾಣಿತ ಶಿಷ್ಟಾಚಾರವನ್ನು  ಬಳಸಿಕೊಂಡು ಒಟ್ಟು 526 ಕಡಲತೀರ ಬದಲಾವಣೆ ನಕ್ಷೆಗಳನ್ನು ರಚಿಸಲಾಗಿದೆ. ವೆಬ್ ಆಧಾರಿತ ಜಿಐಎಸ್ ಅಪ್ಲಿಕೇಶನ್ ಅನ್ನು ಭಾರತೀಯ ಕರಾವಳಿಗೆ  ಎಲ್ಲಾ ಕರಾವಳಿ ಬದಲಾವಣೆ ನಕ್ಷೆಗಳನ್ನು ಒಳಗೊಂಡ ಡಿಜಿಟಲ್ ಆವೃತ್ತಿಯಾಗಿ ಅಭಿವೃದ್ಧಿಪಡಿಸಲಾಗಿದೆ. ಇದು ಕರಾವಳಿಯ ಉತ್ತಮ ನಿರ್ವಹಣೆಗಾಗಿ ವಿವಿಧ ಕರಾವಳಿ ಏಜೆನ್ಸಿಗಳು / ಪಾಲುದಾರರಿಗೆ ಸಹಾಯ ಮಾಡುತ್ತದೆ. ಕಡಲತೀರ ಬದಲಾವಣೆಯ ನಕ್ಷೆಯನ್ನು ಭಾರತದ ಪೂರ್ವ ಮತ್ತು ಪಶ್ಚಿಮ ಕರಾವಳಿಗಳಿಗೆ ಅನುಗುಣವಾದ ಎರಡು ಸಂಪುಟಗಳಲ್ಲಿ ಬಿಡುಗಡೆ ಮಾಡಲಾಗಿದೆ. ಲಕ್ಷದ್ವೀಪ ದ್ವೀಪಗಳಿಗೂ ಸಹ ಕಡಲತೀರ ಬದಲಾವಣೆಯ ನಕ್ಷೆಗಳನ್ನು ಸಿದ್ಧಪಡಿಸಲಾಗಿದೆ. ಇದಲ್ಲದೆ, ತಮಿಳುನಾಡು, ಪುದುಚೇರಿ ಮತ್ತು ಕೇರಳ ಕರಾವಳಿಗೆ ಅವುಗಳ ಕ್ರಿಯಾತ್ಮಕ ಮತ್ತು ರಚನಾತ್ಮಕ ಕಾರ್ಯಕ್ಷಮತೆಯೊಂದಿಗೆ ಕರಾವಳಿ ಭೂರೂಪಶಾಸ್ತ್ರ ಮತ್ತು ರಚನೆಗಳ ನಕ್ಷೆಯನ್ನು ಮಾಡಲಾಗಿದೆ.
19. ಇಂಡೋ-ನಾರ್ವೇಜಿಯನ್ ಸಹಯೋಗದ ಭಾಗವಾಗಿ ಪುದುಚೇರಿ ಮತ್ತು ಚೆನ್ನೈ, ಎರಡು ಪ್ರಾಯೋಗಿಕ ಪ್ರದೇಶಗಳಿಗೆ ಸಾಗರ ಪ್ರಾದೇಶಿಕ ಯೋಜನೆಗಳನ್ನು ಅಭಿವೃದ್ಧಿಪಡಿಸಲಾಗುತ್ತಿದೆ. ಈ ಯೋಜನೆಯ ಅನುಷ್ಠಾನದ ಅಂಗವಾಗಿ, ಮಧ್ಯಸ್ಥಿಕೆದಾರರ ಹಲವಾರು ಸಭೆಗಳನ್ನು ನಡೆಸಲಾಯಿತು. ಪೈಲಟ್ ಸೈಟ್ ಗಳಿಗಾಗಿ ಸಾಗರ ಪ್ರಾದೇಶಿಕ ಯೋಜನೆಗಳ ಜ್ಞಾನದ ನೆಲೆಯನ್ನು ಅಭಿವೃದ್ಧಿಪಡಿಸುವಾಗ ಅವುಗಳ ಅವಶ್ಯಕತೆಗಳನ್ನು ಕೂಡಾ ಸಂಯೋಜಿಸಲಾಯಿತು. ಭಾರತದಲ್ಲಿ ಸಮಗ್ರ, ಪರಿಸರ ವ್ಯವಸ್ಥೆಯಾಧಾರಿತ ಸಾಗರ ಪ್ರಾದೇಶಿಕ ಯೋಜನೆಗಾಗಿ ಒಂದು ಚೌಕಟ್ಟನ್ನು ಅಭಿವೃದ್ಧಿಪಡಿಸಲಾಗುವುದು, ಇದನ್ನು ಇತರ ಕರಾವಳಿ ಪ್ರದೇಶಗಳಲ್ಲಿಯೂ ಅನುಷ್ಠಾನಗೊಳಿಸಬಹುದು.
20. ವೆಬ್ ಜಿಐಎಸ್ ಆಧಾರಿತ ನಿರ್ಧಾರ ಬೆಂಬಲ ವ್ಯವಸ್ಥೆ "ಡಿಜಿಟಲ್ ಕೋಸ್ಟ್ - ಇಂಡಿಯಾ " ಅನ್ನು ಕರಾವಳಿ ಮತ್ತು ಸಾಗರ ಮಾಲಿನ್ಯ, ಸಾಗರ ಕಸ, ತೀರದ ಬದಲಾವಣೆಗಳು, ಕರಾವಳಿ ಅಪಾಯಗಳು, ಪರಿಸರ ವ್ಯವಸ್ಥೆಗಳು ಇತ್ಯಾದಿಗಳ ಬಗ್ಗೆ ಎಲ್ಲಾ ದತ್ತಾಂಶಗಳನ್ನು ಒಳಗೊಂಡಂತೆ ಹಲವಾರು ವರ್ಷಗಳಲ್ಲಿ ಎನ್.ಸಿ.ಸಿ.ಆರ್.ನ ವಿವಿಧ ಯೋಜನೆಗಳ ಮೂಲಕ ಅಭಿವೃದ್ಧಿಪಡಿಸಲಾಗಿದೆ. ಇದು ದೀರ್ಘಕಾಲೀನ ಪ್ರಾಂತೀಯ ಡೇಟಾಬೇಸ್ ಪರಿಣಾಮಕಾರಿ ನಿರ್ಧಾರ ತೆಗೆದುಕೊಳ್ಳಲು ಕರಾವಳಿ ಆಡಳಿತಗಾರರಿಗೆ ಅತ್ಯಮೂಲ್ಯವಾದ ಸಾಧನವಾಗಿದೆ.
21. ಕಡಲ ಕಸದ ಬಗ್ಗೆ ಜಾಗೃತಿ ಮೂಡಿಸಲು "ಸ್ವಚ್ಛ ಸಮುದ್ರ ಕಾರ್ಯಕ್ರಮ " ದ ಭಾಗವಾಗಿ ಕರಾವಳಿ ಸ್ವಚ್ಛತಾ ಕಾರ್ಯಕ್ರಮಗಳನ್ನು ನಿಯಮಿತವಾಗಿ ನಡೆಸಲಾಗುತ್ತದೆ. "ಆಜಾದಿ ಕಾ ಅಮೃತ್ ಮಹೋತ್ಸವ"ದ ಹಿನ್ನೆಲೆಯಲ್ಲಿ, ಭಾರತದಾದ್ಯಂತದ ಭಾರತದ ಕಡಲತೀರಗಳನ್ನು ಸ್ವಚ್ಛಗೊಳಿಸಲು ಮತ್ತು ಸ್ವಚ್ಛ ಮತ್ತು ಸುರಕ್ಷಿತ ಸಮುದ್ರದ ಪ್ರಾಮುಖ್ಯತೆಯ ಬಗ್ಗೆ ಜಾಗೃತಿ ಮೂಡಿಸಲು ಎಂ.ಒ.ಇ.ಎಸ್. "ಸ್ವಚ್ಛ ಸಾಗರ, ಸುರಕ್ಷಿತ ಸಾಗರ" ಎಂಬ ಅಭಿಯಾನವನ್ನು ಪ್ರಾರಂಭಿಸಿತು. ಸಮುದ್ರ ಪರಿಸರದ ಮೇಲೆ ಕಡಲತೀರದ ಕಸದ ದುಷ್ಪರಿಣಾಮಗಳ ಬಗ್ಗೆ ಕಡಲತೀರದ ಸಂದರ್ಶಕರು, ಮೀನುಗಾರ ಸಮುದಾಯಗಳು, ಇತರ ಕರಾವಳಿ ಪಾಲುದಾರರು ಮತ್ತು ಸಾರ್ವಜನಿಕರಲ್ಲಿ ಜಾಗೃತಿ ಮೂಡಿಸಲು ಇಡೀ ಭಾರತೀಯ ಕರಾವಳಿಯನ್ನು ಒಳಗೊಂಡ ಒಟ್ಟು 75 ಕಡಲತೀರಗಳನ್ನು ಗುರುತಿಸಲಾಗಿದೆ . ಸುಮಾರು 58,100 ಸ್ವಯಂಸೇವಕರು ಭಾಗವಹಿಸಿ ಕರಾವಳಿ ಪ್ರದೇಶಗಳಿಂದ ಒಟ್ಟು 64,714 ಕೆಜಿ ಕಡಲ ಕಸವನ್ನು ಸಂಗ್ರಹಿಸಿದರು. ಈ ಸಂದರ್ಭದಲ್ಲಿ ಸಂಗ್ರಹಿಸಲಾದ ಹೆಚ್ಚಿನ ಕಸವು ಪಾಲಿಥಿಲೀನ್ ಚೀಲಗಳು, ನೀರಿನ ಬಾಟಲಿಗಳು ಮತ್ತು ಆಹಾರ ಕವರ್ ಗಳಂತಹ ಏಕ ಬಳಕೆಯ ಪ್ಲಾಸ್ಟಿಕ್ ಗಳಿಂದ ಕೂಡಿತ್ತು. 'ಸ್ವಚ್ಛ ಸಾಗರ, ಸುರಕ್ಷಿತ ಸಾಗರ' ಎಂಬ ಧ್ಯೇಯವಾಕ್ಯದೊಂದಿಗೆ ಅಂತರರಾಷ್ಟ್ರೀಯ ಕರಾವಳಿ ಸ್ವಚ್ಛತಾ ಆಂದೋಲನ-2022 ಅನ್ನು ಆಯೋಜಿಸಲಾಗಿದ್ದು, ಅಂತಹ ಒಂದು ಬೃಹತ್ ಕಾರ್ಯಕ್ರಮವನ್ನು ಮಹಾರಾಷ್ಟ್ರದ ಜುಹು ಬೀಚ್ ನಲ್ಲಿ  ಎಂ.ಒ.ಇ.ಎಸ್. ಭಾಗವಹಿಸುವಿಕೆಯ ಮೂಲಕ ಆಯೋಜಿಸಲಾಗಿದೆ. "ಎಸ್.ಎಸ್. ಸಾಗರ್" ಎಂಬ ಹೆಸರಿನ ಮೊಬೈಲ್ ಅಪ್ಲಿಕೇಶನ್ ಮತ್ತು ಡಿಜಿಟಲ್ ಡ್ಯಾಶ್ ಬೋರ್ಡ್ ಅನ್ನು ವಿನ್ಯಾಸಗೊಳಿಸಿ ಅಭಿವೃದ್ಧಿಪಡಿಸಲಾಗಿದೆ. ಕಡಲತೀರ ಸ್ವಚ್ಛತಾ ಕಾರ್ಯಕ್ರಮದ ಸಮಯದಲ್ಲಿ ಸಂಗ್ರಹಿಸಿದ ಕಡಲ ಕಸದ ದತ್ತಾಂಶವನ್ನು ಇದರಲ್ಲಿ ಅಪ್ ಲೋಡ್ ಮಾಡಲಾಗಿದ್ದು, ಇದು ಭಾರತೀಯ ಕರಾವಳಿಯ ವಿವಿಧ ಕಡಲತೀರಗಳಲ್ಲಿ ಸಂಗ್ರಹಿಸಲಾದ ಕಸದ ಪ್ರಮಾಣವನ್ನು ಗುರುತಿಸಲು ಅನುವು ಮಾಡಿಕೊಡುತ್ತದೆ.
22. ಜೀವವೈವಿಧ್ಯತೆಯ ಅಧ್ಯಯನಗಳ ಅಡಿಯಲ್ಲಿ, ಭಾರತೀಯ ಇ.ಇ.ಝಡ್.ನಲ್ಲಿ ಫೋರ್ವಿ ಸಾಗರ ಸಂಪದ ಹಡಗಿನಲ್ಲಿ ಸಂಗ್ರಹಿಸಲಾದ ಸಾಗರ  ಜೀವಿಗಳ ವರ್ಗೀಕರಣ ಮಾಹಿತಿಯು ಐದು ಹೊಸ ಜಾತಿಯ ಡೆಕಾಪಾಡ್ ಕ್ರಸ್ಟೇಸಿಯನ್ ಗಳನ್ನು , ಒಂದು ಹೊಸ ಜಾತಿಯ ಮೀನು  ಮತ್ತು ಪಾಲಿಕ್ಲಾಡ್ ಚಪ್ಪಟೆ ಹುಳುಗಳ ಎರಡು ಹೊಸ ಪ್ರಭೇದಗಳನ್ನು  ಉತ್ಪಾದಿಸಿತು. ಅಕ್ಟೋಬರ್ 2022ರಲ್ಲಿ ಅಂಟಾರ್ಕ್ಟಿಕಾಗೆ 42ನೇ ಭಾರತೀಯ ವೈಜ್ಞಾನಿಕ ಯಾತ್ರೆಯನ್ನು  ಗೋವಾದಿಂದ ಪ್ರಾರಂಭಿಸಲಾಯಿತು, ಸುಮಾರು 120,000 ಸಮುದ್ರ ಪ್ರಭೇದಗಳ ಸಂಭವನೀಯ ದಾಖಲೆಗಳನ್ನು ಇಂಡ್ ಓಬಿಐಎಸ್ ನಲ್ಲಿ ದಾಖಲಿಸಲಾಗಿದೆ, ಇದನ್ನು ಒಬಿಐಎಸ್ ಪೋರ್ಟಲ್ https://obis.org/ ಮೂಲಕ ಪ್ರವೇಶಿಸಿ ನೋಡಬಹುದು.
23. ಕೇಂದ್ರಾಡಳಿತ ಪ್ರದೇಶವಾದ ಲಕ್ಷದ್ವೀಪದ ಅಮಿನಿ, ಆಂಡ್ರೋತ್, ಚೆಟ್ಲತ್, ಕಲ್ಪೇನಿ, ಕಿಲ್ತಾನ್ ಮತ್ತು ಕಡಮತ್ ದ್ವೀಪಗಳಲ್ಲಿ ದಿನಕ್ಕೆ 1.5 ಲಕ್ಷ ಸಾಮರ್ಥ್ಯದ ಇನ್ನೂ ಆರು ಘಟಕಗಳನ್ನು ನ್ಯಾಷನಲ್ ಇನ್ಸ್ಟಿಟ್ಯೂಟ್ ಆಫ್ ಓಷನ್ ಟೆಕ್ನಾಲಜಿ  ಸ್ಥಾಪಿಸಿದೆ. ಕಲ್ಪೇನಿ ಮತ್ತು ಅಮಿನಿ ಡಿಸಾಲಿನೇಷನ್ ಪ್ಲಾಂಟ್  ಕ್ರಮವಾಗಿ ಜನವರಿ 2020 ಮತ್ತು ಜುಲೈ 2022ರಲ್ಲಿ ಶುದ್ಧ ನೀರನ್ನು ಉತ್ಪಾದಿಸಿದವು.
24. ಸೌಂದರ್ಯವರ್ಧಕ ಅನ್ವಯಿಕೆಗಳಿಗಾಗಿ ಆಳ ಸಮುದ್ರದ ಬ್ಯಾಕ್ಟೀರಿಯಾದಿಂದ ಮರುಸಂಯೋಜಿತ ಎಕ್ಟೊಯಿನ್ ಅನ್ನು ಉತ್ಪಾದಿಸುವ ಮತ್ತು ಆಳ ಸಮುದ್ರದ ಸೂಕ್ಷ್ಮಜೀವಿಯ ಸಂಯೋಜನದಿಂದ ಸಾಗರ ಪರಿಸರದಲ್ಲಿ ಪೆಟ್ರೋಲಿಯಂ ಹೈಡ್ರೋಕಾರ್ಬನ್ ಜೈವಿಕ ಮರುಪರಿವರ್ತನೆಯ ತಂತ್ರಜ್ಞಾನವನ್ನು ರಾಷ್ಟ್ರೀಯ ಸಂಶೋಧನಾ ಅಭಿವೃದ್ಧಿ ನಿಗಮದ ಮೂಲಕ ಕೈಗಾರಿಕೆಗಳಿಗೆ ವರ್ಗಾಯಿಸಲಾಯಿತು.
25. ದೇಶೀಯವಾಗಿ ಅಭಿವೃದ್ಧಿಪಡಿಸಿದ ಸುನಾಮಿ ಬಾಟಮ್ ಪ್ರೆಶರ್ ರೆಕಾರ್ಡರ್  ಸಾಗರ್-ಭೂಮಿಯ ಮೂಲಮಾದರಿ ಘಟಕವನ್ನು 2022ರ ಸೆಪ್ಟೆಂಬರ್ 17ರಂದು ಚೆನ್ನೈನಿಂದ ಯಶಸ್ವಿಯಾಗಿ ನಿಯೋಜಿಸಲಾಯಿತು. ಅದು ತೃಪ್ತಿಕರವಾಗಿ ಕಾರ್ಯನಿರ್ವಹಿಸುತ್ತಿದೆ.
26. ಅಂಟಾರ್ಕ್ಟಿಕಾ ಮಸೂದೆಯನ್ನು ಸಂಸತ್ತು ಆಗಸ್ಟ್ 01, 2022ರಂದು ಅಂಗೀಕರಿಸಿತು. ಅಂಟಾರ್ಕ್ಟಿಕಾ ಒಪ್ಪಂದ, ಅಂಟಾರ್ಕ್ಟಿಕ್ ಒಪ್ಪಂದಕ್ಕೆ ಪರಿಸರ ಸಂರಕ್ಷಣೆಯ ಪ್ರೋಟೋಕಾಲ್  ಮತ್ತು ಅಂಟಾರ್ಕ್ಟಿಕ ಸಾಗರ ಜೀವನ ಸಂಪನ್ಮೂಲಗಳ ಸಂರಕ್ಷಣೆಯ ಒಡಂಬಡಿಕೆಗೆ ಭಾರತದ ಸೇರ್ಪಡೆಗೆ ಅನುಗುಣವಾಗಿ ಈ ಮಸೂದೆಯನ್ನು ಆಗಸ್ಟ್ 06, 2022ರಂದು ಭಾರತೀಯ ಅಂಟಾರ್ಕ್ಟಿಕ್ ಕಾಯ್ದೆಯಾಗಿ ಜಾರಿಗೆ ತರಲಾಯಿತು. ಈ ಶಾಸನವು ಅಂಟಾರ್ಕ್ಟಿಕ್ ಒಪ್ಪಂದ ವ್ಯವಸ್ಥೆಯ ವಿವಿಧ ಸಾಧನಗಳ ಅಡಿಯಲ್ಲಿ ತನ್ನ ಬಾಧ್ಯತೆಗಳಿಗೆ ಅನುಗುಣವಾಗಿ ಭಾರತೀಯ ಚಟುವಟಿಕೆಗಳ ನಿರ್ವಹಣೆಗೆ ಚೌಕಟ್ಟನ್ನು ಒದಗಿಸುತ್ತದೆ. ಇದು ಅಂಟಾರ್ಕ್ಟಿಕ್ ಪರಿಸರ ಮತ್ತು ಅವಲಂಬಿತ ಮತ್ತು ಸಂಬಂಧಿತ ಪರಿಸರ ವ್ಯವಸ್ಥೆಯನ್ನು ರಕ್ಷಿಸಲು ಭಾರತದ ಸ್ವಂತ ರಾಷ್ಟ್ರೀಯ ಕ್ರಮಗಳನ್ನು ಹೊಂದುವ ಗುರಿಯನ್ನು ಹೊಂದಿದೆ.
27. ಮಾರ್ಚ್ 17, 2022ರಂದು, ಭಾರತವು 'ಭಾರತ ಮತ್ತು ಆರ್ಕ್ಟಿಕ್: ಸುಸ್ಥಿರ ಅಭಿವೃದ್ಧಿಗಾಗಿ ಪಾಲುದಾರಿಕೆಯ ನಿರ್ಮಾಣ' ಎಂಬ ಶೀರ್ಷಿಕೆಯ ತನ್ನ ಆರ್ಕ್ಟಿಕ್ ನೀತಿಯನ್ನು ಬಿಡುಗಡೆ ಮಾಡಿತು. ಈ ನೀತಿಯು ದೇಶದ ವೈಜ್ಞಾನಿಕ ಕಾರ್ಯಸೂಚಿಯನ್ನು ಪಟ್ಟಿ ಮಾಡುತ್ತದೆ. ಆರ್ಕ್ಟಿಕ್ ನಲ್ಲಿ ಭಾರತವು ಗಮನಾರ್ಹ ಪಾಲನ್ನು ಹೊಂದಿರುವುದರಿಂದ ಇದು ಉತ್ತರ ಧ್ರುವದಲ್ಲಿ ಅಂತರರಾಷ್ಟ್ರೀಯ ಸಹಕಾರವನ್ನು ವಿಸ್ತರಿಸುತ್ತದೆ.
28. ನಾರ್ವೇಜಿಯನ್ ಪೋಲಾರ್ ಇನ್ಸ್ಟಿಟ್ಯೂಟ್ "ಕ್ರೋನ್ ಪ್ರಿನ್ಸ್ ಹಕೂನ್" ಎಂಬ ಸಂಶೋಧನಾ ಹಡಗನ್ನು ಬಳಸಿಕೊಂಡು ನಡೆಸಿದ ಉತ್ತರ ಧ್ರುವ ಯಾತ್ರೆಯಲ್ಲಿ ಆರ್ಕ್ಟಿಕ್ ವಿಭಾಗದ ಇಬ್ಬರು ವಿಜ್ಞಾನಿಗಳು ಭಾಗವಹಿಸಿದ್ದರು. ರಾಷ್ಟ್ರೀಯ ಧ್ರುವೀಯ ಮತ್ತು ಸಾಗರ ಸಂಶೋಧನಾ ಕೇಂದ್ರ  ತಂಡದ ಸದಸ್ಯರು ಸಮುದ್ರ-ಮಂಜುಗಡ್ಡೆಯ ವ್ಯತ್ಯಾಸಗಳಿಗೆ ಸಂಬಂಧಿಸಿದ ಭೌತಿಕ ಮತ್ತು ಜೈವಿಕ ಅಂಶಗಳನ್ನು ಅಧ್ಯಯನ ಮಾಡಿದರು, ವಿಶೇಷವಾಗಿ, ಸೂಕ್ಷ್ಮಜೀವಿ ಸಮುದಾಯಗಳ ಲಂಬವಾದ ಸಂಪರ್ಕ ಮತ್ತು ಜೋಡಣೆಯ ಕಾರ್ಯವಿಧಾನದ ಮೇಲೆ ಸಮುದ್ರ-ಮಂಜುಗಡ್ಡೆಯ ವ್ಯತ್ಯಾಸಗಳ ಪ್ರಭಾವವನ್ನು ಅಧ್ಯಯನ ಮಾಡಿದರು .
29. ಭೂ ವಿಜ್ಞಾನ ಸಚಿವಾಲಯದ  ಆಶ್ರಯದಲ್ಲಿ ಧ್ರುವೀಯ ಮತ್ತು ಸಾಗರ ಸಂಶೋಧನಾ ರಾಷ್ಟ್ರೀಯ ಕೇಂದ್ರವು  ಸ್ಕಾರ್ 2022ಅನ್ನು ಆಯೋಜಿಸಿದೆ. ಸ್ಕಾರ್ ಬಿಜಿನೆಸ್ ಮತ್ತು ಪ್ರತಿನಿಧಿಗಳ ಸಭೆಗಳ ಜೊತೆಗೆ ಭಾರತವು ಇದೇ ಮೊದಲ ಬಾರಿಗೆ ಸ್ಕಾರ್ ಓಪನ್ ಸೈನ್ಸ್ ಕಾನ್ಫರೆನ್ಸ್ ಅನ್ನು ಆಯೋಜಿಸಿತ್ತು. ಸಾಂಕ್ರಾಮಿಕ ರೋಗದ ದೃಷ್ಟಿಯಿಂದ, 10 ನೇ ಓಪನ್ ಸೈನ್ಸ್ ಕಾನ್ಫರೆನ್ಸ್  ಮತ್ತು ಸ್ಕಾರ್ ಬಿಸಿನೆಸ್ ಮೀಟಿಂಗ್  ಅನ್ನು ಆನ್ ಲೈನ್ ನಲ್ಲಿ ಆಯೋಜಿಸಲಾಗಿತ್ತು. ಈ ಸಮ್ಮೇಳನದ ಆತಿಥ್ಯವು ಭಾರತ ಸ್ವಾತಂತ್ರ್ಯದ 75ನೇ ವರ್ಷಾಚರಣೆಯಾದ ಆಜಾದಿ ಕಾ ಅಮೃತ ಮಹೋತ್ಸವದ ಆಚರಣೆಯೊಂದಿಗೆ ನಡೆಯಿತು.
30. ಎನ್.ಸಿ.ಎಸ್.-ಎಂ.ಓ.ಇ.ಎಸ್. ನಿಂದ ಪ್ರಾರಂಭಿಸಲ್ಪಟ್ಟ ಭೂಕಂಪ ಮೈಕ್ರೋಝೋನೇಷನ್, ಭೂಕಂಪದ ಅಪಾಯ ಮತ್ತು ಅಪಾಯ ತಗ್ಗಿಸುವ ಕ್ರಮಗಳ ಅಧ್ಯಯನವನ್ನು ನಿರ್ವಹಿಸುತ್ತದೆ. ಇದು ಭೂಕಂಪ ಸಂಭವಿಸಿದಾಗ ಜೀವಗಳು ಮತ್ತು ಆಸ್ತಿಪಾಸ್ತಿಗಳ ನಷ್ಟವನ್ನು ಕಡಿಮೆ ಮಾಡಲು ವಿತರಣಾ ಸಾಮಗ್ರಿಗಳನ್ನು ಒದಗಿಸುತ್ತದೆ. ಜಬಲ್ಪುರ, ಗುವಾಹಟಿ, ಬೆಂಗಳೂರು, ಸಿಕ್ಕಿಂ, ಅಹಮದಾಬಾದ್, ಗಾಂಧಿಧಾಮ್-ಕಾಂಡ್ಲಾ, ಕೋಲ್ಕತಾ ಮತ್ತು ದೆಹಲಿ ನಗರಗಳಿಗೆ ಭೂಕಂಪ ಮೈಕ್ರೋಝೋನೇಷನ್ ಅಧ್ಯಯನಗಳು ಈಗಾಗಲೇ ಪೂರ್ಣಗೊಂಡಿವೆ. ನಾಲ್ಕು ನಗರಗಳಾದ ಭುವನೇಶ್ವರ, ಚೆನ್ನೈ, ಕೊಯಮತ್ತೂರು ಮತ್ತು ಮಂಗಳೂರು ನಗರಗಳಲ್ಲಿ ಕ್ಷೇತ್ರ ಅಧ್ಯಯನಗಳು ಬಹುತೇಕ ಪೂರ್ಣಗೊಂಡಿವೆ. ಇದರ ಸಮಗ್ರ ವರದಿಗಳನ್ನು ಸಿದ್ಧಪಡಿಸಲಾಗುತ್ತಿದೆ.
31. ದೇಶದ ಭೂವಿಜ್ಞಾನಿಗಳ ಅಗತ್ಯವನ್ನು ಪೂರೈಸಲು ಎಂ.ಒ.ಇ.ಎಸ್. ನವದೆಹಲಿಯ ಇಂಟರ್ ಯೂನಿವರ್ಸಿಟಿ ಆಕ್ಸಿಲರೇಟರ್ ಸೆಂಟರ್ ನಲ್ಲಿ  ಜಿಯೋಕ್ರೊನಾಲಜಿ ಸೌಲಭ್ಯವನ್ನು ಸ್ಥಾಪಿಸುತ್ತಿದೆ. ಜಿಯೋಕ್ರೊನಾಲಜಿ ಸೌಲಭ್ಯವು ಜಿಯೋಕ್ರೊನಾಲಜಿ ಮತ್ತು ಐಸೋಟೋಪ್ ಜಿಯೋಕೆಮಿಸ್ಟ್ರಿಗಾಗಿ ಅಂತರರಾಷ್ಟ್ರೀಯವಾಗಿ ಸ್ಪರ್ಧಾತ್ಮಕ ಕೇಂದ್ರವನ್ನು ಅಭಿವೃದ್ಧಿಪಡಿಸುವ ಆದೇಶವನ್ನು ಹೊಂದಿದೆ, ಇದು ಜಿಯೋಕ್ರೊನೊಲಾಜಿಕಲ್ ಮತ್ತು ಐಸೋಟೋಪಿಕ್ ಫಿಂಗರ್ಪ್ರಿಂಟಿಂಗ್ ಗಾಗಿ ಗುಣಮಟ್ಟದ ಐಸೋಟೋಪಿಕ್ ಡೇಟಾವನ್ನು ಉತ್ಪಾದಿಸಲು ಅನುವು ಮಾಡಿಕೊಡುತ್ತದೆ. ಇಂಟರ್ ಯೂನಿವರ್ಸಿಟಿ ಆಕ್ಸಿಲರೇಟರ್ ಸೆಂಟರ್ ಎರಡು ಪ್ರಮುಖ ಯಂತ್ರಗಳನ್ನು ಹೊಂದಿರುತ್ತದೆ, ಅವುಗಳೆಂದರೆ, ಆಕ್ಸಿಲರೇಟರ್ ಮಾಸ್ ಸ್ಪೆಕ್ಟ್ರೋಮೆಟ್ರಿ  ಮತ್ತು ಹೈ-ರೆಸಲ್ಯೂಶನ್ ಸೆಕೆಂಡರಿ ಅಯೋನೈಸೇಶನ್ ಮಾಸ್ ಸ್ಪೆಕ್ಟ್ರೋಮೆಟ್ರಿ . ನವದೆಹಲಿಯ ಇಂಟರ್ ಯೂನಿವರ್ಸಿಟಿ ಆಕ್ಸಿಲರೇಟರ್ ಸೆಂಟರ್ ನಲ್ಲಿ ಇತ್ತೀಚೆಗೆ ಹೈ-ರೆಸಲ್ಯೂಶನ್ ಸೆಕೆಂಡರಿ ಅಯೋನೈಸೇಶನ್ ಮಾಸ್ ಸ್ಪೆಕ್ಟ್ರೋಮೆಟ್ರಿಯನ್ನು ಸ್ಥಾಪಿಸಲಾಗಿದ್ದು, ಇದು ಕಾರ್ಯನಿರ್ವಹಿಸುತ್ತಿದೆ ಮತ್ತು ಭೂಮಿಯ ಹೊರಪದರ ರಚನೆ ಮತ್ತು ಭೂಖಂಡದ ಚಲನಶಾಸ್ತ್ರಕ್ಕೆ ಕಾರಣವಾದ ಪ್ರಕ್ರಿಯೆಗಳಲ್ಲಿ ಸಂಕೀರ್ಣ ಬೆಳವಣಿಗೆಯ ಇತಿಹಾಸಗಳನ್ನು ಅರ್ಥಮಾಡಿಕೊಳ್ಳಲು ವಿಜ್ಞಾನಿಗಳಿಗೆ ಸಹಾಯ ಮಾಡುತ್ತದೆ.
32. ಆಳ ಸಾಗರ ಸಂಪನ್ಮೂಲಗಳನ್ನು ಅನ್ವೇಷಿಸುವ ಮತ್ತು ಬಳಸಿಕೊಳ್ಳುವ ಭಾರತದ ಮಹತ್ವಾಕಾಂಕ್ಷೆಯ ಯೋಜನೆಯಾದ ಡೀಪ್ ಓಷನ್ ಮಿಷನ್ ಅನ್ನು ಜೂನ್ 2021ರಲ್ಲಿ ಪ್ರಾರಂಭಿಸಲಾಯಿತು. ಈ ಮಿಷನ್ ನ ಅಡಿಯಲ್ಲಿ, ವೈಜ್ಞಾನಿಕ ಸಂವೇದಕಗಳು ಮತ್ತು ಉಪಕರಣಗಳ ಸೂಟ್ ನೊಂದಿಗೆ ಸಾಗರದಲ್ಲಿ 6000 ಮೀಟರ್ ಆಳಕ್ಕೆ ಮೂರು ಜನರನ್ನು ಸಾಗಿಸಲು ಮಾನವಚಾಲಿತ ಸಬ್ ಮರ್ಸಿಬಲ್ ಅನ್ನು ಅಭಿವೃದ್ಧಿಪಡಿಸಲಾಗುತ್ತಿದೆ. ಮಾನವ ಸಿಬ್ಬಂದಿಯುಳ್ಳ ಮಾನವಚಾಲಿತ ಸಬ್ ಮರ್ಸಿಬಲ್ ನ ವಿನ್ಯಾಸವು ಪೂರ್ಣಗೊಂಡಿದ್ದು, ಅನೇಕ ಉಪಭಾಗಗಳು ಸಾಕಾರಗೊಂಡಿವೆ. ಮೂವರು ಮಾನವರನ್ನು ಮತ್ತು ಜೀವರಕ್ಷಕ ವ್ಯವಸ್ಥೆಗಳನ್ನು ಸಾಗಿಸುವ ಕ್ರೂ ಮಾಡ್ಯೂಲ್ ಅನ್ನು ಸಾಧಿಸಿ, ಅದನ್ನು 500 ಮೀಟರ್ ವರೆಗೆ ಪರೀಕ್ಷಿಸಲಾಯಿತು.
33. ಮಧ್ಯ ಹಿಂದೂ ಮಹಾಸಾಗರದಲ್ಲಿ 6000 ಮೀಟರ್ ಆಳದಿಂದ ಪಾಲಿಮೆಟಾಲಿಕ್ ನೋಡ್ಯೂಲ್ ಗಳನ್ನು ಗಣಿಗಾರಿಕೆ ಮಾಡಲು ಒಂದು ಸಮಗ್ರ ಗಣಿಗಾರಿಕೆ ವ್ಯವಸ್ಥೆಯನ್ನು ಅಭಿವೃದ್ಧಿಪಡಿಸಲಾಗುತ್ತಿದೆ. ಆಳ ಸಮುದ್ರದ ಖನಿಜಗಳ ಅನ್ವೇಷಣೆಗಾಗಿ ವಿನ್ಯಾಸಗೊಳಿಸಲಾದ ಸಮಗ್ರ ಗಣಿಗಾರಿಕೆ ವ್ಯವಸ್ಥೆಯ ಮೊದಲ ಘಟಕವಾದ ಆಳವಾದ ನೀರಿನ ಗಣಿಗಾರಿಕೆ ಯಂತ್ರವನ್ನು ಮಧ್ಯ ಹಿಂದೂ ಮಹಾಸಾಗರದಲ್ಲಿ ದಾಖಲೆಯ 5270 ಮೀಟರ್ ಆಳದಲ್ಲಿ ಪ್ರದರ್ಶಿಸಲಾಗಿದೆ.
34. ಇಂಟರ್ನ್ಯಾಷನಲ್ ಟ್ರೈನಿಂಗ್ ಸೆಂಟರ್ ಫಾರ್ ಆಪರೇಷನಲ್ ಓಶಿಯನೋಗ್ರಫಿಯು  ಹತ್ತು ತರಬೇತಿ ಕಾರ್ಯಕ್ರಮಗಳನ್ನು ಮತ್ತು ಒಂದು ಸೆಮಿನಾರ್ ಮತ್ತು ವೆಬಿನಾರ್ ಅನ್ನು ನಡೆಸಿತು. ಇದರಲ್ಲಿ ಒಟ್ಟು 532 ಜನರಿಗೆ ತರಬೇತಿ ನೀಡಲಾಗಿದ್ದು, ಅವರಲ್ಲಿ 424 ಅಭ್ಯರ್ಥಿಗಳು  ಭಾರತದಿಂದ ಮತ್ತು 108 ಅಭ್ಯರ್ಥಿಗಳು  ಹಿಂದೂ ಮಹಾಸಾಗರದ ರಿಮ್ ನ ಇತರ ದೇಶಗಳಿಂದ ಬಂದವರಾಗಿದ್ದಾರೆ.
35. ಭೂವ್ಯವಸ್ಥೆ ವಿಜ್ಞಾನಗಳು ಮತ್ತು ಹವಾಮಾನದಲ್ಲಿ ನುರಿತ ಮಾನವಶಕ್ತಿಯ ಅಭಿವೃದ್ಧಿ  ಸುಮಾರು 200 ವಿಜ್ಞಾನಿಗಳಿಗೆ ಐದು ತರಬೇತಿ ಕಾರ್ಯಕ್ರಮಗಳನ್ನು ನಡೆಸಿತು.